ראש עיריית נס ציונה המכהן הוא שמואל בוקסר (רשימת "טוב") שנבחר לראשונה ב-2018 אחרי פרישת יוסי שבו ששימש בתפקיד כ-25 שנה.
נצרת.
ראש עיריית נצרת עלי סלאם ("אבו מאהר"), ראש רשימת "נאסרתי", מכהן זו קדנציה שנייה בתפקיד.
נשר.
ראש העיר נשר המכהן הוא רועי לוי (כן נשר) שנבחר לראשונה לתפקיד ב-2018.
נתיבות.
ראש עיריית נתיבות הוא יחיאל זוהר (הליכוד), המכהן בתפקיד מאז 1989.
נתניה.
ראש העירייה המכהנת, מרים פיירברג מרשימת "נתניה אחת", מכהנת בתפקיד ברציפות מאז 1998, כשהיא גוברת בבחירות 2018 על 4 מועמדים אחרים. ח"כ סימון דוידסון החל בהכנות להתמודדות לראשות העיר.
סאג'ור.
ראש המועצה המקומית המכהן של סאג'ור הוא ג'בר חמוד שזכה בקדנציה נוספת ב-2018 לאחר שגבר על יריבו העיקרי ב-10 קולות בלבד.
סביון.
מוטי לנדאו מרשימת "סביון לתושביה" מכהן כראש המועצה המקומית סביון מאז 2013.
9 המקומות במליאת המועצה היוצאת התחלקו בין "סביון לתושביה בראשות מוטי לנדאו" שזכתה ב-5 מנדטים וברוב מוחלט במועצה ורשימות "סביון שלנו" בראשות דורון ויסברוד ו"בעד סביון" בראשות דפנה שפיגלמן שזכו ב-2 מנדטים כל אחת.
סח'נין.
ראש עיריית סח'נין הוא ספואת אבו ריא איש חד"ש, שנבחר לראשונה לתפקיד ב-2018 כשגבר על קודמו מאזן גנאים, המשמש מאז 2021 כחבר הכנסת.
15 המושבים במועצה היוצאת מייצגים 3 רשימות שזכו בשני מנדטים ו-9 רשימות שזכו במנדט בודד.
ע'ג'ר.
במועצה מקומית ע'ג'ר (רג'ר), הנמצאת בחלקה בשטח לבנון, לא צפויה להתקיים מערכת בחירות של ממש בהמשך לנוהג שקיים במועצה מאז כיבושה על ידי ישראל ותחילת הבחירות שם, לפיה מוגשת לבחירה רשימה אחת ומועמד אחד לראשות המועצה(7). בתחילה עמד בראש המועצה, סלמאן חטיב, ששימש מוכתר הכפר בימי השלטון הסורי, עד שהוחלף ב-2003 על ידי אחיינו אחמד פתאליוהוכרז כראש המועצה בכל מערכות הבחירות מאז.
עומר.
פיני בדש מכהן כראש המועצה המקומית עומר ברציפות מאז 1990.
עיילבון.
סמיר אבו זייד מכהן כראש המועצה המקומית עיילבון, לאחר שניצח ב-2018 את קודמו ג'ריס מטר.
עילוט.
בראשות מועצת עילוט עומד אבראהים אבו ראס.
עין מאהל.
ראש מועצה מקומית עין מאהל הוא אחמד חביבאללה שנבחר לתפקיד ב-2018.
עין קנייא.
עין קנייא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בטרם הוכרז על חרם על הבחירות ב-2018 נרשמו להתמודדות על ראשות המועצה 5 מועמדים ו-5 רשימות התמודדו על 7 המקומות במועצה היוצאת. לאחר ההכרזה על חרם בחירות פרשו כמעט כל המועמדים וואיל מוגרבי, שנותר יחיד ברשימתו "סאוא" קיבל 20 קולות וגבר על סמירה רדא עמראן שקיבלה את קולה בלבד.
עכו.
שמעון לנקרי (סיעת "פז"), המכהן כראש עיריית עכו מאז 2003, נבחר ב-2018 כמועמד יחיד לראשות העירייה.
עמנואל.
ראש מועצה מקומית עמנואל הנוכחי הוא אליהו גפני, איש אגודת ישראל.
במועצה היוצאת כיהנו 9 חברי מועצה. מטעם ש"ס, "רשימת התורה המאוחדת" ו"חינוך עם נשמה" מכהנים שני נציגים ומטעם רשימות סיעת טוב, "קהילת החסידים וברסלב בעמנואל" וחב"ד עמנואל מכהן נציג אחד. סיעתו של ראש המועצה הנכנס לא עברה את אחוז החסימה וגפני מכהן, בהתאם לחוק, כחבר עשירי במועצת העיר.
עספיא.
בראש מועצה מקומית עספיא (עוספיה) עומד בהיג' מנסור שנבחר לתפקיד ב-2018.
11 המושבים במועצה היוצאת מייצגים 11 רשימות מועמדים שונות.
עפולה.
ראש עיריית עפולה המכהן הוא אבי אלקבץ מסיעת "עפולה אחת" שנבחר לכהונה שנייה ב-2018 בפער של 600 קולות מקודמו יצחק מירון, שניצח אותו בבחירות הקודמות וכיהן בתפקיד בין השנים 2013-2018.
במועצת העיר היוצאת היו 17 מקומות, עלייה מ-15 בבחירות 2013.
עראבה.
ראש עיריית עראבה המכהן הוא עומר ואכד שנבחר לראשונה לתפקיד ב-2018.
ערד.
ראש עיריית ערד המכהן הוא ניסן בן חמו מסיעת "עתיד חדש לערד" שנבחר לראשונה בבחירות מיוחדות ב-2015 ובשנית ב-2018.
מועצת העיר היוצאת כללה 15 נבחרים.
ערערה.
ראש המועצה המכהן בערערה הוא מודר יונס שנבחר מחדש לתפקיד ב-2018 בסיבוב השני, לאחר סיבוב ראשון בו התמודדו 7 מועמדים.
בבחירות 2018 התמודדו 19 רשימות על 13 המקומות במועצה, מתוכן עברו 8 את אחוז החסימה. רשימת "אלתדאמון אלוטני" קיבלה 3 מנדטים, רשימות "אלנהדה" ו"אלאמל ואלאסלאח" זכו בשני מנדטים ורשימות "אלדמיר ואלאמל", "אלרוחה", "אלופאק", "אלסלאם א", "אלתקוה" ו"אלצדק" זכו במנדט אחד.
ערערה בנגב.
ראש המועצה המקומית ערערה בנגב המכהן הוא נאיף אבו עראר.
פוריידיס.
ראש מועצה מקומית פוריידיס המכהן הוא איימן מרעי, שנבחרו לראשונה ב-2018.
11 מושבי מליאת המועצה התחלקו בין 7 רשימות. רשימות "אלעדל ואלאסלח" בראשות מוחמד מרענה ו"אלעילם ואלאימאן" בראשות ראש המועצה הקודם אחמד בריה זכו ב-3 מושבים כל אחת, ורשימות "אלאיכלאס", "אלבר ואלתקוא", "אלנהדה ואלחק" ו"אלנור" זכו במנדט כל אחת. רשימתו של מרעי לא נבחרה למועצה והוא נחשב על פי חוק לחבר המועצה ה-12.
פסוטה.
ראש המועצה המקומית פסוטה אדגאר דכואר נבחר ב-2018 לכהונה נוספת.
פקיעין (בוקייעה).
ראש המועצה המקומית פקיעין סויד סויד נבחר ב-2018 לכהונה נוספת.
פרדס חנה-כרכור.
ראש המועצה המקומית פרדס חנה-כרכור היא הגר פרי יגור, ראש סיעת בשבילנו, שנבחרה לראשונה בבחירות 2018 לארח שניצחה את ממלא מקום ראש המועצה אלדד בר כוכבא ראש "הרשימה העצמאית".
במועצה היוצאת 15 מושבים: "בשבילנו" עם 4 מנדטים, "הרשימה העצמאית", "טוב במושבה" ו"הרשימה הדתית המאוחדת" עם 2 מנדטים כל אחת ו-5 רשימות עם מנדט יחיד: "הרשימה החברתית מעודה אפרים", "חייבים לשנות", הבית היהודי, "מושבה אחת" ו"רשימת אזרחים ותיקים".
פרדסיה.
ראש המועצה המקומית פרדסיה טל גורקי מכהן בתקופת כהונה שנייה.
פתח תקווה.
ראש עיריית פתח תקווה הוא רמי גרינברג שניצח ב-2018 את קודמו איציק ברוורמן ו-3 מועמדים נוספים בסיבוב בראשון. גרינברג צפוי להתמודד לכהונה נוספת בתפקיד, ומולו צפוי להתמודד ראש האופוזיציה וראש העיר לשעבר אורי אהד. אור ברק הודיע ביולי 2022 על כוונתו להתמודד לראשות העיר.
בבחירות למועצת העיר, שמספר חבריה עלה ב-2018 מ-27 ל-29, קיבלה סיעת "התחדשות" של ראש העיר הנכנס 5 מנדטים והפכה לסיעה הגדולה ביותר, סיעת יש עתיד בראשות רון כץ וש"ס בראשות אוריאל בוסו קיבלו שניהם 4 מושבים (ראשי שתי הסיעות נבחרו במהלך הקדנציה לכנסת ועזבו את המועצה), סיעת אכפ"ת בראשות ברוורמן, סיעת "הביצועיסטים" וסיעת הבית היהודי קיבלו 3 מושבים, סיעת "מחוברים", "מצטיינים עם גנאדי" ויהדות התורה (בראשות אליהו ברוכי, שגם הוא נבחר לכנסת) קיבלו שני מושבים והליכוד קיבל מושב אחד.
צפת.
ראש עיריית צפת הוא שוקי אוחנה, איש הליכוד, שנבחר לראשון לתפקיד ב-2018 לאחר סיבוב שני.
קדומים.
ראש מועצת קדומים הוא חננאל דורני המכהן בתפקיד מאז 2007.
מספר חברי מועצת העיר בבחירות 2018 עמד על 9.
קדימה-צורן.
ראשת המועצה המקומית קדימה-צורן היא קרן גרין שזכתה לראשונה בתפקיד בסיבוב השני.
קלנסווה.
ראש המועצה המקומית קלנסווה עבד אל באסט סלאמה נבחר בסיבוב השני לתקופת כהונה נוספת.
קצרין.
בראשות המועצה המקומית קצרין עומד דימי אפרצב, לו זו קדנציה שנייה בתפקיד.
9 המושבים במועצה היוצאת התחלקו בין רשימות "הקצרינעים" בראשות אפרצב ו"קצרין תנצח" עם ארבעה מנדטים כל אחת ורשימת "יחד למען אחדות קצרין" עם המנדט התשיעי.
קריית אונו.
ישראל גל ("הרשימה המאוחדת"), ראש עיריית קריית אונו, נבחר לתקופת כהונה שנייה לאחר שגבר על 3 מתחרים אחרים.
קריית ארבע.
ראש מועצת קריית ארבע הוא אליהו ליבמן שניצח את קודמו כבר בסיבוב הראשון.
קריית אתא.
יעקב פרץ, המכהן בתפקיד ראש העירייה מאז שנת 1996, התמודד על כהונה נוספת כמתמודד יחיד ונבחר ברוב של 77.95% בעד.
קריית ביאליק.
ראש העירייה, אלי דוקורסקי, שנבחר לראשונה ב-2008, נבחר כמועמד יחיד לראשות העיר. גם עו"ד מימון פאר הכריז על התמודדותו לראשות העיר יחד עם רשימה חדשה.
מספר המושבים במועצת העיר היוצאת הוא 15.
קריית גת.
אבירם דהרי, המכהן כראש עיריית קריית גת מאז 2003, נבחר ב-2018 לתקופת כהונה נוספת.
מספר המושבים במועצת העיר היוצאת הוא 17.
קריית טבעון.
ראש המועצה המקומית קריית טבעון הוא עידו גרינבלום שנבחר לתפקיד ב-2018 בסיבוב שני.
קריית ים.
ראש עיריית קריית ים המכהן הוא דוד אבן צור שנבחר לראשונה לתפקיד ב-2013.
מספר המושבים במועצת העיר היוצאת הוא 15.
קריית יערים.
לקראת בחירות 2018 למועצת קריית יערים (טלז סטון) התאחדו או פרשו הסיעות השונות במועצה והוגשה רק רשימה אחד בראשות ראש המועצה אברהם רוזנטל, המכהן בתפקיד משנת 1996, ואחריו ברשימה יצחק רביץ. ראש המועצה והרשימה הוכרזו בנבחרים אך בטרם נכנסה המועצה החדשה לתוקף נפטר רוזנטל מדום לב. רביץ מונה לממלא מקום עד לבחירות המיוחדות ב-9 בינואר 2019 בהן ניצח את המועמד העצמאי יענקי פליי.
קריית מוצקין.
חיים צורי מסיעת "מוצקין נטו" מכהן כראש העיר קריית מוצקין מאז 1993 והצהיר על כוונותיו להמשיך ולהתמודד חרף החלטת מחלקת הסייבר בפרקליטות המדינה מ-6 ביוני 2022 להגיש כנגדו כתב אישום בחשד לעבירות שוחד ופגיעה בפרטיות, בכפוף לשימוע.
קריית מלאכי.
ראש העירייה המכהן של קריית מלאכי, אליהו (ללו) זוהר ("הבית היהודי"), נבחר ב-2018 לכהונה שנייה בתפקיד.